cyanic-selkie/wikianc huggingface dataset:
Flow
thumb|[[Vuorikiipeily on yksi monista aktiviteeteista, joissa ihminen voi saavuttaa flow-tilan.]] Flow, myös optimaalinen tila tai virtauskokemus, on tila, jossa ihminen on uppoutunut ja virittynyt johonkin asiaan niin, että hänellä on tunne asioiden sujumisesta ja hän menettää ajan tajunsa. Flow'ssa ihminen on haastettu, mutta hän tuntee pystyvänsä vastaamaan haasteeseen. Flow aiheuttaa palkitsevan tunteen, kun kaikki loksahtaa paikoilleen ja on helppoa. Käsitteen lanseerasi 1970-luvulla psykologi Mihály Csíkszentmihályi.
Seitsikkohikkori
Käyttö
Seitsikkohikkorin makeat pähkinät ovat suuremmat kuin millään muulla hikkorilajilla. Niiden paksu kuori on kuitenkin hankala rikkoa, minkä vuoksi lajin kaupallinen hyödyntäminen pähkinöiden tuotannossa on jäänyt vähäiseksi. Ihmisen lisäksi pähkinöitä käyttävät ravintonaan sorsat, amerikanviiriäiset, kalkkuna, oravat, maaoravat, hirvieläimet, ketut, pesukarhu ja valkojalkahiiri. Pähkinöitä suojaavista hedelmäsuojuksista valmistettiin aikaisemmin kalamyrkkyä. Cherokeet käyttivät seitsikkohikkoria kipulääkkeenä sekä hoitamaan ruoansulatuskanavan vaivoja ja sairauksia.
Flow
Historia
Termin flow, 'virtaus', otti käyttöön psykologi Mihály Csíkszentmihályi vuonna 1975. Hän oli jo vuosien ajan tutkinut sitä, mikä tekee jostain toiminnasta sisäsyntyisesti motivoivaa ja miksi jotkut harrastavat asioita, jotka ovat hyödyttömiä tai jopa vaarallisia. Csíkszentmihályin mielestä asiaa ei voinut selittää palkinnon tavoittelulla tai himojen tyydyttämisellä, vaan kyseessä täytyi olla jotain toiminnassa itsessään. Csíkszentmihályi haastatteli muun muassa urheilijoita, tutkimusmatkailijoita, säveltäjiä, tanssijoita ja shakinpelaajia, ja kysyi heiltä syitä sille, miksi he harrastivat sitä mitä harrastivat.
Osatekijät
Csíkszentmihályi kuvaa kahdeksan osatekijää, joita flow-kokemukseen voi liittyä:
Esiintyminen
Flow-tila syntyy useimmiten silloin, kun ihminen tekee aktiivisesti jotain asiaa, kuten maalaa taulua, urheilee, kiipeää vuorta tai pelaa shakkia. Flow voi syntyä myös moraalisesti kielteisistä asioista, kuten sotimisesta. Lisäksi flow’n voi saavuttaa myös esimerkiksi lukemalla kirjaa, kuuntelemalla musiikkia tai katselemalla kaunista maisemaa.
Jotkut ihmiset kertovat kokevansa flow’n useita kertoa päivässä, mutta noin yksi viidesosa sanoo ettei ole koskaan kokenut sitä.
Työelämässä flow on mahdollista kaikissa töissä, mutta sitä on vaikeampi saavuttaa yksinkertaisessa, itseään toistavassa toimessa. Työn täytyy olla tarpeeksi haastavaa, ja siihen on mentävä innolla mukaan. Työntekijä tarvitsee myös häiriöttömän tilan.
Vaikutukset
Mikä tahansa asia tuntuu palkitsevammalta, jos sitä tehdessä pääsee flow’hun. Kun ihminen pääsee flow’hun, hän tuntee yleensä suurta nautintoa, jonka hän myöhemmin tulkitsee onnellisuudeksi. Tekemisen aikana onnea ei kuitenkaan tunneta, sillä tekijä on niin uppoutunut tekemiseen, ettei hän tunne mitään itse tekemiseen liittymättömiä tunteita.
Yksi Csíkszentmihályn flow-teorian edeltäjistä oli sosiologi Roger Caillois'n (1958) teoria leikin motivaatiotekijöistä eli siitä, mikä leikissä on nautittavaa. Caillois'n mukaan tällaisia toimintoja ovat agon (kilpailu), alea (satunnaiset ilmiöt), ilinx eli vertigo (aistien hämmentäminen) ja mimiikka (erilaisten todellisuuksien luominen). Näiden toimintojen avulla ihminen voi päästä tavanomaista todellisuutta laajemman todellisuuskokemuksen piiriin. Flow-kokemus tuottaa kokijalleen aina löytämisen kokemuksen, eli se muuttaa ihmisen minän aikaisempaa monimuotoisemmaksi (kompleksisuuden lisääntyminen).
Flow’ta kutsutaan usein ”optimaaliseksi kokemukseksi”, koska flow’n aikana henkilö tuntee itsensä samanaikaisesti älyllisesti tehokkaaksi, motivoituneeksi ja onnelliseksi. Monessa empiirisessä kokeessa flow onkin korreloinut positiivisesti myönteisten tunteiden, motivaation ja tehostuneen suorittamisen kanssa niin luovassa toiminnassa, työssä, oppimisessa kuin urheilussakin. Sen lisäksi flow auttaa kykyjen kehittämisessä ja henkilökohtaisessa kasvussa. Joissain suhteissa flow ei kuitenkaan ole optimaalista, kuten maratonjuoksukilpailussa. Tutkimuksissa on saatu viitteitä myös siitä, että joskus ihanteellisen tuloksen antavat vaihtelevat tajunnan tilat, joissa flow vaihtelee esimerkiksi rentoutumisjaksojen kanssa.
Flow-tila voi joskus johtaa myös sellaisiin seurauksiin, joita pidetään epätoivottavina. Koska flow’hun kuuluu kapea-alainen keskittyminen, flow’ssa voi oleellista informaatiota jäädä havaitsematta. Voimakas tilanteen hallinnan tunne voi aiheuttaa omien kykyjen yliarvioimisen ja katteetonta optimismia. Flow’hun kuuluvan haasteellisuuden tavoittelu voi aiheuttaa riskinottoa ja vaaraa. Ajan hämärtyminen voi johtaa ajallisen informaation tai aikataulujen laiminlyömiseen. Flow’n tuottava toiminto voi sopia huonosti omiin tavoitteisiin ja arvoihin tai muiden ihmisten etuihin, ja siihen voi liittyä esimerkiksi rikollisuutta tai väkivaltaa. Flow’n tavoittelu voi joskus aiheuttaa haitallisen riippuvuuden kyseiseen toimintoon.
Tarkoitus ja flow
Tarkoitus on tekijä, joka muuttaa elämän yhdeksi kokonaiseksi flow-kokemukseksi. Tarkoitus koostuu henkilökohtaisesta päämäärästä, toiminnasta niiden toteuttamiseksi ja näistä kahdesta muodostuvasta minän harmoniasta. Tarkoitus toteutuu ihmisen valitsemien elämänteemojen kautta.
Vastakohta psyykkinen entropia
Psyykkinen entropia on flow'n vastakota. Se tarkoittaa tietoisuuden epäjärjestystä ja on tila, jossa tarkkaavaisuuden keräämä informaatio on ristiriidassa itse aikomusten kanssa tai se estää toteuttamasta niitä. Psyykkinen entropia johtaa minän tarkkaavaisuuden kohdistumaan minän eheyden kannalta epäolennaiseen ja psyykkistä energiaa hukkaavaan toimintaan.
HMS Penn (G77)
HMS Penn (viirinumero G77) oli Britannian kuninkaallisen laivaston P-luokan hävittäjä toisessa maailmansodassa.
Valmistus
Alus tilattiin lokakuussa 1939 toisessa hätälaivueessa Vickers Armstrongilta Barrow-in-Furnessista, missä köli laskettiin vielä saman vuoden lopulla 26. joulukuuta. Alus laskettiin vesille 12. helmikuuta 1941 ja valmistui 10. helmikuuta 1942, jolloin sen tarjoukseen perustunut hinta oli 408 200 puntaa ilman Amiraliteetin toimittamia ase- ja viestijärjestelmiä.
ATP Buenos Aires
Buenos Airesin ATP-turnaus on vuosittain pelattava tenniksen miesten ammattilaisturnaus, joka järjestetään Buenos Airesissa, Argentiinassa. Turnaus kuuluu ATP World Tour 250-sarjaan ja se pelataan massakentillä 5000 katsojan Buenos Aires Lawn Tennis Clubilla, Palermon kaupunginosassa (barrio). Turnaus pelataan yleensä helmikuussa, ja siinä pelataan miesten kaksinpeli ja nelinpeli. Vuosien 1970 ja 1989 välillä turnaus oli osa Grand Prix -kirtuetta. Argentiinan Guillermo Vilas on turnauksen menestynein pelaaja kahdeksalla mestaruudellaan. Muista huippupelaajista turnauksessa ovat pelanneet vuosien varrella muun muassa Ivan Lendl, Björn Borg, Roy Emerson, Rod Laver, Gustavo Kuerten, Nicolás Massú, Ilie Nastase, Carlos Moyá, Juan Carlos Ferrero, Rafael Nadal, David Ferrer ja Tommy Robredo.
HMS Penn (G77)
Palvelus
Alus sijoitettiin poistolistalle ja myytiin vuoden 1949 lopulla romutettavaksi The West of Scotland Shipbreaking Companylle, jonka romuttamolle Trooniin Ayrshireen se saapui 31. tammikuuta 1950.
ATP Buenos Aires
Turnauksen nykyinen nimi on Copa Claro, nimikkosponsorinsa Claron mukaan. Aiemmin turnaus tunnettiin nimillä South American Open, Copa AT&T ja Copa Telmex.
Alma Cogan
pienoiskuva|Alma Cogan Alma Cogan (oik. Alma Angela Cohen; 19. toukokuuta 1932 Whitechapel – 26. lokakuuta 1966 Lontoo) oli englantilainen laulaja. Hän aloitti uransa 1940-luvun lopussa orkesterin solistina 15-vuotiaana ja toimi aluksi varieteetaiteilijana. Muutettuaan Lontooseen hän alkoi esittää perinteistä popmusiikkia.
Cogan oli aikansa parhaiten palkattu naispuolinen viihdetaiteilija Englannissa. Hän tuli tunnetuksi kikattavasta laulutyylistään, joka syntyi vahingossa hänen levyttäessään laulua ”If I Had a Golden Umbrella”. Suomessa hänen tunnetuimpia kappaleitaan olivat ”The Tennessee Waltz” ja ”I Love You Much, Too Much”. Cogan kuoli munasarjasyöpään vain 34-vuotiaana vuonna 1966.
Blackrodin rautatieasema
Blackrodin rautatieasema on rautatieasema Blackrodin kylässä Suur-Manchesterissä. Se sijaitsee Manchester–Preston-radan varrella.
Asema avattiin 4. helmikuuta 1841 nimellä Horwich Road. Se sai uudeksi nimekseen ensin Horwich and Blackrod, sitten Horwich Junction 14. helmikuuta 1870 ja Horwich and Blackrod Junction 11. helmikuuta 1873. Nykyinen nimi otettiin lopulta käyttöön 16. huhtikuuta 1888. Asemaa käytti 549 876 matkustajaa kaudella 2017–2018.
HMS Conqueror (S48)
HMS Conqueror (viirinumero S48) on Britannian kuninkaallisen laivaston vuosina 1971-1990 palveluksessa ollut Churchill-luokan ydinsukellusvene. Se on maailman ainoa ydinsukellusvene, joka on upottanut vihollisaluksen torpedoimalla.
Valmistus
Alus tilattiin Cammell Lairdilta Birkenheadistä, missä köli laskettiin 5. joulukuuta 1967. Se laskettiin vesille 28. elokuuta 1969 ja valmistui 9. marraskuuta 1971.
Palvelus
Alus osallistui Falklandin sotaan päällikkönään Chris Wreford-Brown. Se lähti 3. huhtikuuta 1982 Faslanen laivastotukikohdasta Gare Lochista Skotlannista ja saapui Falklandin ympärille määritetylle sotatoimialueelle 21 vuorokautta myöhemmin tehtävänään etsiä Argentiinan laivaston aluksia ja erityisesti lentotukialus ARA Veinticinco de Mayoa.
Alus havaitsi 30. huhtikuuta Falklandin saarten lounaispuolella Argentiinan laivaston risteilijän ARA General Belgranon, joka oli kuitenkin hieman sotatoimialueen ulkopuolella. Wreford-Brown sai hallitukselta luvan upottaa risteilijän, minkä jälkeen se laukaisi kolmen torpedon sarjan. Torpedoista kaksi osui risteilijään tuhoisin seurauksin. Alus upposi vieden mukanaan 323 merimiestä.
Sodan päätyttyä sukellusvene palasi Faslaneen. Alus poistettiin käytöstä vuonna 1990.
Flanger
thumb|Ibanez CF7 -flanger/chorus [[Kitaraefekti|efektipedaali, jossa valittavissa kaksiasentoisella kytkimellä käytettävä efekti.]] Flanger on ääniefekti, jossa manipuloidaan äänen viivettä ja sävelkorkeutta niin, että ääni vaikuttaa kiertyvän tai huojuvan. Flanger-efekti kuuluu useimpiin sähkökitaroiden tai muiden soitinten monipuolisiin ääniefekti-laitteisiin. Sähkökitaraan sitä myydään myös erillisenä efektinä. Flangeria muistuttava ääniefekti on chorus. Sillä on kuitenkin flangeria lyhyempi viiveaika ja nopeampi modulaatio.
Oriental Pearl Tower
thumb|Oriental Pearl Tower Oriental Pearl Tower (, ”Idän helmen torni”) on televisio- ja näköalatorni Shanghaissa Kiinassa. Se sijaitsee Lujiazuissa Pudongin alueella. Tornin rakentaminen alkoi vuonna 1990, ja se saatiin valmiiksi vuonna 1994. Se on 468 metriä korkeana maailman viidenneksi korkein torni.
Flanger
Manuaalinen toteutus
Flanger voidaan manuaalisesti toteuttaa esimerkiksi siten, että pyöritetään yhtäaikaisesti kahta nauhaa, joissa on täsmälleen sama sisältö. Toisen nauhan ääneen aiheutetaan viive nauhojen toistuessa. Tämä voidaan tehdä koskettamalla kopioidun nauhan kelaa halutulla voimakkuudella, jolloin pyörimisnopeus ja analogisesti sävelkorkeus l. taajuudet muuttuvat. Kuultu efekti syntyy, kun toteutetut taajuudet summautuvat, korostuvan ja vaimentuvat eri tavoin. Alkuperäinen musiikki kuuluu toteutettujen taajuuksien alta. Efektiä voidaan korostaa panoroimalla ääntä äänikentässä esimerkiksi kaiuttimesta toiseen.
Mekaanisen menetelmän haittana on kopionauhan signaalin jääminen jälkeen alkuperäisestä nauhasta.
Digitaalinen toteutus
Nykyään flanger-efekti on toteutettu yleensä digitaalisesti. Digitaalisen toteutuksen etuna on vähäinen tai olematon taustakohina, joka korostuu runsaalla efektiasetuksella sekoittaen instrumentin ääntä.
Flangeria hyödyntävät kappaleet
Ensimmäisiä kappaleita joissa efektiä kuultiin oli Small Facesin Itchycoo Park. Sekä Beatles että Jimi Hendrix käyttivät 1960-luvun lopussa flanger-efektiä kappaleissaan manuaalisesti tehtynä. Beatlesin kappale Tomorrow Never Knows albumilta Revolver on kuuluisa esimerkki. Hendrixin Axis: Bold as Loven nimikappaleen loppuvaihe on varhainen esimerkki stereona toteutetusta efektistä.
HMS Brilliant (F90)
HMS Brilliant (viirinumero F90) oli Britannian kuninkaallisen laivaston tyypin 22 fregatti.
Valmistus
Alus tilattiin syyskuussa 1975 Yarrow Shipbuildersilta Scotstounista, missä köli laskettiin 25. maaliskuuta 1977. Se laskettiin vesille 15. joulukuuta 1978 ja otettiin palvelukseen 15. toukokuuta 1981.
Palvelus
Palvelukseen otettaessa alus liitettiin 2. fregattilaivueeseen, jossa se oli ensimmäisen vuoden lähinnä koeajoissa sekä miehistön koulutuksessa Portlandissa. Alus oli huollettavana vuoden 1982 alun, minkä jälkeen se jatkoi koulutusta Pohjanmerellä operatiivisen valmiuden aikaan saamiseksi. Se osallistui Springtrain harjoitukseen itäisellä Atlantilla ennen saapumistaan Gibraltarille maaliskuussa. Se lähti 28. maaliskuuta Gibraltarilta päällikkönsä John Cowardsin alaisuudessa Falklandin sotaan muodostettaessa Etelä-Atlantille lähtevää laivasto-osastoa.
Valtauksen päätyttyä alus palasi laivaston pääosan luo, jossa sen päätehtävänä oli suojata lentotukialus HMS Invincibleä Sea Wolf -ohjuksin. Sen lisäksi alus teki lukuisia erityistehtäviä kuten sukellusveneentorjuntaa ja saattuetehtäviä. Brilliant oli 12. toukokuuta suojaamassa maajoukkoja tukemaan matkannutta Glasgowia lähellä rannikkoa, kun alukset joutuivat kolmen eri Douglas A-4 Skyhawk rynnäkkökoneparven maaliksi. Ensimmäinen neljän koneen parvi valitsi maaliksi Brilliantin, jonka Sea Wolf -ohjukset pudottivat kaksi hyökkääjistä ja kolmannen ilmoitettiin pudonneen mereen. Toineen aalto ei vienyt hyökkäystään loppuun ja kolmannen aallon koneet hyökkäsivät kohden Glasgowia, johon osui yksi räjähtämättä jäänyt rungon läpäissyt pommi. Ohjukset olivat ensimmäiset sotatilanteessa laukaistut.
Tapahtuman jälkeen alus partioi HMS Alacrityn kanssa Falklandin salmessa estettäessä argentiinalaisten joukkojen siirrot. Brilliant palasi pääosastoon 19. toukokuuta valmistautuakseen suunniteltuun San Carloksen maihinnousuun. Se joutui kuitenkin jo paluupäivänään pelastamaan veteen pudonnutta SAS-joukkoja kuljettanutta Sea King -helikopteria. Alus pelasti kahdeksan elossa olevaa, mutta 21 oli saanut surmansa. 21. toukokuuta alkaneessa maihinnousussa aluksen tehtävänä oli suojata aluetta ilmahyökkäyksiltä. Se joutui jo ensimmäisenä päivänä ilmahyökkäykseen, jolloin se kärsi pieniä vaurioita tykkitulessa ja kolme sen miehistönjäsentä haavoittui lievästi sekä osa asejärjestelmistä oli hetken toimintakyvyttömiä. Se valtasi 23. toukokuuta HMS Yarmouthin kanssa Argentiinan laivaston huoltolaivan ARA Monsunenin.
Brilliant oli 25. toukokuuta lentotukialusosaston kanssa rannikon edustalla, kun MV Atlantic Conveyoriin osui Exocet-ohjus. Alus pelasti kahdeksan merimailin päässä palaneelta alukselta 24 eloonjäänyttä. Siirrettyään pelastetut sairaalalaivaan alus palasi suojaamaan lentotukialusosastoa, missä tehtävässä se oli aina 5. kesäkuuta saattuetehtäviin siirtonsa saakka. Sodan viimeiset päivät alus suojasi saarten koillispuolella St. Edmundia, Contender Bezantia ja Europic Ferryä, joille oli kuormattu Chinook-kuljetushelikoptereita korvaamaan Atlantic Conveyorilla tuhoutuneet.
Alus lähti 23. kesäkuuta kohti Britteinsaaria ja saapui 13. heinäkuuta Devonportiin oltuaan 107 päivää merellä. Alus oli siten ensimmäisiä brittialuksia, jotka olivat viettäneet merellä yhtäjaksoisesti yli 100 päivää sitten toisen maailmansodan.
Alus poistettiin palveluksesta 1996.
HMS Pathfinder (G10)
HMS Pathfinder (viirinumero G10) oli Britannian kuninkaallisen laivaston P-luokan hävittäjä toisessa maailmansodassa.
Valmistus
Alus tilattiin 2. lokakuuta 1939 nimellä HMS Onslaught toisessa hätälaivueessa Hawthorn Leslie and Companyltä Newcastlesta, missä köli laskettiin 5. maaliskuuta 1940. Alus nimettiin uudelleen HMS Pathfinderiksi tilattaessa P-luokan aluksia. Alus laskettiin vesille 10. huhtikuuta 1941 ja valmistui 13. huhtikuuta 1942, jolloin sen tarjoukseen perustuneet valmistuskustannukset olivat 410 905 puntaa ilman Amiraliteetin toimittamia ase- ja viestijärjestelmiä.
Palvelus
Alus joutui 11. helmikuuta 1945 Akayabin eteläpuolella Pakseik Taungaw -joen suulla ilmahyökkäykseen, jossa se sai pahoja vaurioita lähelle osuneista pommeista muun muassa vasen moottori vaurioitui ja runko vaurioitui. Seuraavana päivänä tilapäiskorjausten valmistuttua alus lähti toisen moottorinsa voimin Ramree-saarelle, jossa korjauksia jatkettiin. Alus lähti 25. helmikuuta Colomboon vieraillen 27. helmikuuta Trincomaleessa. Se saapui 1 maaliskuuta Colomboon, jossa se siirrettiin telakalle.
Alus vapautui telakalta 25. maaliskuuta ja valmistautui jatkamaan matkaansa Britteinsaarille. Alus oli telakalla määritelty korjauskelvottomaksi ja oli määrätty reserviin. Alus lähti 13. huhtikuuta Bombayhin, josta se jatkoi 17. huhtikuuta Punaisenmeren ja Suezin kanavan kautta Britteinsaarille. Alus vaurioitui 26. huhtikuuta myrskyssä ylittäessään Punaistamerta ja joutui pysähtymään korjausten tekemiseksi. Alus saapui 11. kesäkuuta Dartmouthiin ja 16. kesäkuuta Plymouthiin, jossa se poistettiin palveluksesta.
Alus hinattiin heinäkuussa Dartmouthiin, jossa se ankkuroitiin reservialuksena. Alus valittiin marraskuussa 1946 pommitusmaaliksi ja muutettiin tehtävään Portsmouthissa. Alus oli 1947-1948 koeajoissa, joiden päätyttyä se sijoitettiin poistolistalle. Alus myytiin BISCOlle ja hinattiin Milford Haveniin, jonne se saapui 17. marraskuuta Howellsille romutettavaksi.
Guguan
Guguan on yksi Pohjois-Mariaanien saarista. Se sijaitsee Tyynellämerellä Alamaganin etelä- ja Sariganin pohjoispuolella.
Guguanilla sattui tulivuorenpurkaus 1883. Saaren pinta-ala on 4,24 km². Korkein kohta on noin 300 metriä merenpinnasta.
Guguanin eläimistöön kuuluu muun muassa mariaanienisojalka. Vakituista ihmisasutusta saarella ei ole. Saarta hallitaan osana Pohjois-Mariaanien Pohjoisaarten kuntaa.
Juuso Riikola
Juuso Riikola (s. 9. marraskuuta 1993 Joensuu) on suomalainen jääkiekkopuolustaja, joka pelaa Sveitsin National Leaguen SCL Tigersissa. Hän on pelannut urallaan aiemmin myös yhteensä 80 NHL-ottelua Pittsburgh Penguinsissa tehopistein 3+10=13.
Nousu ammattilaiseksi Kalevan Pallossa
Riikola teki SM-liigadebyyttinsä kauden 2012–2013 avauskierroksella 14. syyskuuta 2012 JYPiä vastaan. Hänelle avautui paikka KalPan kokoonpanosta, kun Adam Masuhr oli ottelusta sivussa perheenlisäyksen vuoksi. Riikola sai ottelussa jääaikaa 14.03 minuuttia. Kaikkiaan hän pelasi SM-liigassa kauden aikana 20 runkosarjaottelua tehden kuusi syöttöpistettä. Riikola pelasi myös viisi European Trophyn ottelua ilman tehopisteitä. Loukkaantumiset kuitenkin pilasivat hänen kevätkautensa. Marraskuussa 2012 Riikola teki KalPan kanssa kolmivuotisen jatkosopimuksen.
Vitjaz Podolsk varasi Riikolan 125. pelaajana KHL:n varaustilaisuudessa 2016. Kaudeksi 2016–2017 hänet nimettiin KalPan varakapteeniksi. Riikola oli joukkueen tehokkain puolustaja tehoilla 6+19=25, joilla hän jakoi koko SM-liigan puolustajien pistepörssin yhdeksännen sijan kolmen muun pelaajan kanssa. Joulukuussa 2016 Riikola teki seuran kanssa kaksivuotisen jatkosopimuksen. Hän voitti kauden 2016–2017 päätteeksi SM-hopeaa. Joulukuussa 2017 Riikola käytti sopimuksessaan olleen purkupykälän ja hän purki kautta 2018–2019 koskeneen optionsa.
Riikola teki kaudeksi 2018–2019 1+1-vuotisen sopimuksen Rauman Lukon kanssa. Joukkuetta valmensi hänelle KalPasta tuttu Pekka Virta.
NHL-sopimus Pittsburgh Penguinsiin
Riikola ei kuitenkaan missään vaiheessa siirtynyt Lukkoon, vaan NHL-varaamaton Riikola teki toukokuussa 2018 vuoden mittaisen tulokassopimuksen Pittsburgh Penguinsin kanssa. Hän otti syksyn 2018 harjoitusleirin päätteeksi paikan joukkueen NHL-kauden avauskokoonpanosta. Riikolan kausi alkoi kokoonpanon ulkopuolella, kunnes hän teki NHL-debyyttinsä runkosarjan kolmannella kierroksella 11. lokakuuta 2018 Vegas Golden Knightsia vastaan. Riikola merkittiin Penguinsin kolmospuolustajapariin Jamie Oleksiakin viereen. Hän sai ottelussa jääaikaa 18.08 minuuttia. NHL-uransa avausmaalin Riikola teki 29. joulukuuta 2018 ylivoimalla vieraissa St. Louis Bluesia vastaan. Hänen osumansa jäi Penguinsin 1–6-voittoon päättyneen ottelun voittomaaliksi. Riikola pelasi tulokaskautensa aikana 37 runkosarjaottelua tehopistein 2+3=5, mutta hänen roolinsa jäi kuitenkin varsin pieneksi ja Riikola seurasi osan otteluista katsomosta. Maaliskuussa 2019 Penguins lähetti hänet AHL-joukkue Wilkes-Barre/Scranton Penguinsiin, jossa Riikola pelasi loppukaudella viisi runkosarjaottelua tehden kaksi syöttöpistettä.
Syksyn 2021 harjoitusleirin päätteeksi Riikola lähetettiin siirtolistan kautta Wilkes-Barre/Scranton Penguinsin AHL-joukkueen vahvuuteen. Hän pelasi siellä kolme ottelua, kunnes Riikola nostettiin Penguinsin NHL-joukkueeseen. Hän pelasi NHL:ssä kauden aikana viisi runkosarjaottelua tehden yhden syöttöpisteen. Riikola pelasi suurimman osan kaudestaan farmissa, jossa hän oli WBS:n paras syöttäjä ja kolmanneksi paras pistemies tehoilla 1+34=35.
Paluu Eurooppaan
Kaudeksi 2022–2023 Riikola palasi Eurooppaan ja hän siirtyi vuoden mittaisella sopimuksella Ruotsin SHL-liigan IK Oskarshamniin. Hän nousi joukkueen varakapteeniksi. Riikola oli Oskarshamnin tehokkain puolustaja tehoilla 2+17=19.
Riikola siirtyi kaudeksi 2023–2024 vuoden mittaisella sopimuksella Sveitsin National Leaguen SCL Tigersiin.
Maajoukkueura
Riikola edusti Suomea MM-kilpailuissa vuonna 2018. Hän putosi viimeisten joukossa Suomen lopullisesta joukkueesta vuoden 2023 turnaukseen. Yhteensä Riikola on pelannut 33 A-maaottelua tehden 12 syöttöpistettä. Riikola teki A-maajoukkuedebyyttinsä Channel One Cupin Prahassa pelatussa avausottelussa 13. joulukuuta 2017 Tšekkiä vastaan. Hänet merkittiin heti Suomen ykköspuolustajapariin Miika Koiviston viereen. Riikola kuului joukkueensa kapteenistoon Euro Hockey Challengen otteluissa huhtikuussa 2018.
Riikola pelasi alle 20-vuotiaiden MM-kilpailuissa vuonna 2013. Yhteensä hän on pelannut 22 nuorten ja seitsemän poikien maaottelua.
Muuta
Riikolan isoveli Simo-Pekka pelasi omalla urallaan puolustajana pudotuspelit mukaan lukien yhteensä 441 SM-liigaottelua. Veljekset pelasivat myös joukkuetovereina Kalevan Pallon organisaatiossa.
Colosseum (täsmennyssivu)
Colosseum voi tarkoittaa ainakin seuraavia asioita:
Kabadougoun alue
Kabadougoun alue on Denguélén piirikuntaan kuuluva hallintoalue Norsunluurannikon luoteisosassa. Sen pinta-ala on 14 000 neliökilometriä. Alueen hallinnollinen keskus on Odienné. Asukkaita on 193 400 henkeä (vuonna 2014).
Kabadougoun alue rajoittuu pohjoisessa Folonin, idässä Bagouén ja etelässä Worodougoun ja Bafingin alueisiin sekä lännessä Guineaan. Pinnanmuodostusta hallitsevat vuoret, joista korkein on 806 metriä korkea Mont Denguélé. Vesistöjä ovat Baoulé, Sassandra ja Bandama. Ilmasto on sudanilais-guinealainen. Hyötykaivannaisia ovat mangaani, timantit ja kulta.
2010-luvun alussa perustettu alue jakautuu Gbélébanin, Madinanin, Odiennén, Samatiguilan ja Séguélonin departementteihin. Kuntia ovat Bako, Dioulatièdougou, Madinani, Odienné, Samatiguila, Séguélon, Seydougou ja Tiémé. Aliprefektuureja on 15. Asukkaat ovat etupäässä mandinkoja.
Paikallisia elinkeinoja ovat maanviljely, karjanhoito, kalastus, keräily, käsityöammatit, kaupankäynti ja kaivosteollisuus. Tärkeimmät viljelykasvit ovat riisi, jamssi, maissi, hirssi, durra, fonio, bataatti, maniokki, maapähkinä, vihannekset ja hedelmäpuut. Myytäväksi tuotetaan varsinkin puuvillaa ja cashewpähkinöitä. Kotieläimiä ovat naudat, lampaat, vuohet ja siipikarja. Zévassossa toimii kultakaivos.
Seudun historiaan kuuluvat Kabadougoun kuningaskunta, Samori Tourén mandinkavaltakunta ja René Caillién tutkimusmatka.
Pesäpallon suomensarja 1986
Pesäpallon suomensarja pelattiin 42. kerran kaudella 1986. Sarja pelattiin kolmessa lohkossa kaksinkertaisena sarjana. Lohkovoittajat Juvan Pallo, Loimaan Palloilijat ja Kempeleen Kiri nousivat ykkössarjaan kaudeksi 1987. Lohkojen kolme heikointa putosi suoraan maakuntasarjaan. Kausi oli kuudes, jolloin suomensarja oli kolmanneksi korkein sarjataso pesäpallossa.
Pohjoislohko
Alajokikylän luovutettua sarjapaikkansa Ylivieska säilyi.
Itälohko
IPV 2:n luovutettua sarjapaikkansa KarMa säilyi.
Yksinvaltias Snoke
Yksinvaltias Snoke on kuvitteellinen hahmo Tähtien sota -elokuvissa. Hän esiintyy ensimmäistä kertaa vuoden 2015 elokuvassa Star Wars: The Force Awakens, jossa hän oli tietokoneanimoitu hahmo, jota ääninäyttelee ja jonka liikkeet esittää Andy Serkis. Snoke johtaa Ensimmäistä ritarikuntaa, Galaktisen Imperiumin jäänteistä muodostunutta sotilasdiktatuuria, joka haluaa galaksin takaisin hallintaansa. Snoke ei ollut sith, mutta vahva Voiman pimeän puolen käyttäjä ja houkutteli Ben Solon puolelleen ja kääntymään Kylo Reniksi. Myöhemmin vuoden 2019 elokuvassa Star Wars: The Rise of Skywalker selviää, että Snoke oli kuolleeksi luullun Galaktisen Imperiumin keisari Palpatinen luoma keinotekoinen olento Kylo Renin manipuloimista ja uuden Imperiumin luomista varten.
Suunnittelu
Snoken ulkomuotoon tehtiin muutoksia useita kertoja The Force Awakensin kuvausten ja jälkituotannon aikana. Serkis sanoi: "Se on ensimmäinen kerta, kun olen ollut kuvauksissa tietämättä miltä hahmo tulee näyttämään. Siis todella salaista!" Näyttelijän mukaan hahmon ulkonäkö, ääni ja liikkeet kehittyivät sitä mukaa millaisiin haasteisiin hän sekä elokuvan käsikirjoittaja ja ohjaaja J. J. Abrams asettivat visuaalisten efektien tiimin.
Näytteleminen
Serkis liittyi projektiin helmikuussa 2014, mutta tämä julkistettiin virallisesti vasta 29. huhtikuuta 2014. Kun heinäkuussa 2014 häneltä kysyttiin lisätietoja roolista, hän vitsaili "En ole Yoda." Toukokuussa Vanity Fairin valokuvaaja Annie Leibovitz kertoi StarWars.comin haastattelussa Serkisin näyttelevän tietokoneanimoitua hahmoa nimeltä "yksinvaltias Snoke", ja näytti kuvan näyttelijästä liikkeenkaappausvarusteissa. Serkisin aiempia liikkeenkappausrooleja olivat Klonkku Taru sormusten herrasta -elokuvasarjassa (2001–2003), King Kong vuoden 2005 elokuvassa King Kong sekä Caesarin rooli elokuvissa Apinoiden planeetan synty (2011) ja Apinoiden planeetan vallankumous (2014).
Marraskuussa 2015 Serkis kuvaili Snoken luomisprosessia:
The Force Awakens
Elokuvassa Star Wars: The Force Awakens Snoke esitellään Ensimmäisen ritarikunnan yksinvaltiaana ja Kylo Renin mestarina, joka kommunikoi Kylon sekä Tähdentappajatukikohdan kenraali Armitage Huxin kanssa valtavana hologrammina. Naamioitunut Kylo oli todellisuudessa Ben Solo, Han Solon ja Leia Organan poika. Snoke aisti "heräämisen" Voimassa ja varoittaa Kyloa, että hänen rajojaan tultaisiin testaamaan, kun hän kohtaisi isänsä etsiessään droidia BB-8, jolla oli puuttuva osa Luke Skywalkerin olinpaikkaan johtavasta kartasta. Kuultuaan Renin kuulusteleman Reyn olevan vastustaneen ja BB-8:n palanneen Vastarinnan luokse, hän määräsi Vastarinnan tuhottavaksi ja Reyn tuotavaksi luokseen. Kun Tähdentappajatukikohta tuhoutui, Snoke käski Huxia tuomaan Kylon luokseen, jotta voisi viimeistellä tämän koulutuksen.
The Last Jedi
Elokuvassa Star Wars: The Last Jedi Snoke johtaa Vastarinnan joukkojen takaa-ajoa Mega-luokan tähtitaistelulaiva Supremacylta käsin. Hän on pettynyt Huxin epäonnistumisiin sotilasjohtajana sekä Kylo Renin häviämiseen Reylle valosapelitaistelussa. Snoke kiduttaa Kyloa vahvistaakseen tämän kääntymistä pimeälle puolelle entisestään ja rohkaisee Kyloa luopumaan kypäränsä käytöstä. Kun Kylo myöhemmin tuo Reyn Supremacyyn, Snoke väittää olleensa itse se, joka oli mahdollistanut heidän välisen kommunikoinnin näkyjen kautta. Hän myös kiduttaa Reyltä tietoa Luke Skywalkerin olinpaikasta ja lopulta määrää Kylon tappaamaan Reyn, toivoen viimeistelevänsä siten Kylon koulutuksen. Mutta Kylo kääntääkin Snoken huomaamatta Voiman avulla valtaistuimen käsituelle jätetyn Skywalkereiden valosapelin ja aktivoi sen, halkaisten Snoken kehon kahtia ja tappaen hänet. Tämän jälkeen Rey ja Kylo surmasivat valosapeleillaan myös Snoken henkivartijoina toimivat kahdeksan punahaarniskaista eliittipretoriaanikaartin soturia. Koska Rey oli kieltäytynyt liittymästä Kylon puolelle hallitsemaan tämän galaksia rinnalle ja paennut, uudeksi yksinvaltiaaksi julistautunut Kylo valehteli Huxille Reyn tappaneen Snoken.
The Rise of Skywalker
Elokuvassa Star Wars: The Rise of Skywalker, kun Kylo Ren sai selville keisari Palpatinen heränneen henkiin ja löysi tämän sithien kätketyltä planeetalta, Exegolilta, Palpatine puhui oman äänensä lisäksi myös Snoken ja Darth Vaderin äänillä ja paljasti itse luoneensa Snoken, Kylon löytäessä Sith Ikuisesti -kultin kloonauslaboratorion ja sen useat säiliöt täynnä Snoken näköisiä klooneja. Palpatine oli käyttänyt Snokea nukkena saadakseen Ensimmäisen ritarikunnan hallintaansa ja tehdäkseen Ben Solosta Kylo Renin. Snoken helppo kukistuminen oli osa Palpatinen suunnitelmaa kasvattaa Kylo Renin vallanhimoa ja saada hänet näin paremmin Palpatinen hallintaan.
Tomisato
Edo-kaudella 1600–1800-luvuilla Tomisaton aluetta käytettiin laidunmaana. Meiji-restauraation jälkeen 1800-luvun lopulla sinne perustettiin kyläasutusta ja Japanin ensimmäinen lammastila. Alue on kasvanut voimakkaasti sen jälkeen, kun Naritan lentoasema avattiin sen viereen vuonna 1978. Sinne on rakennettu teollisuutta ja asuinlähiöitä. Maaseutukaupunki Tomisatosta tehtiin vuonna 1985 ja kaupunkioikeudet sille myönnettiin vuonna 2002. Merkittäviä elinkeinoja ovat esimerkiksi vesimelonien ja maapähkinöiden viljely sekä maitokarjan kasvatus.
Neuwied
Neuwied on kaupunki Rheinland-Pfalzin osavaltiossa läntisessä Saksassa. Se on Neuwiedin piirikunnan hallintokaupunki ja sijaitsee Reinjoen oikealla rannalla noin kymmenen kilometriä Koblenzista luoteeseen. Kesäkuussa 2020 kaupungissa asui 64 857 asukasta. Neuwiedin pinta-ala on 86,50 neliökilometriä ja sen asukastiheys on 750 as./km². Kaupunki on jaettu 13 kaupunginosaan.
pienoiskuva|vasen|Neuwiedin vanha raatihuone Neuwiedin kaupunki perustettiin vuonna 1653. Kaupunki kasvoi nopeasti, osin sen uskonnonvapauden vuoksi. Neuwiedin nähtävyyksiin lukeutuu muun muassa vuonna 1799 rakennettu Schlosstheater, Engersin kaupunginosassa sijaitseva myöhäisbarokkia edustava Engersin linna ja paikallishistoriaa esittelevä museo Roentgen-Museum. Kaupungissa on myös useita vanhoja kirkkoja.
Liv Boeree
Olivia ”Liv” Boeree (s. 18. heinäkuuta 1984 Kent, Iso-Britannia) on englantilainen pokerinpelaaja, malli ja televisiojuontaja. Hän pelaa netissä nimimerkillä Liv Boeree Team PokerStars Pro -jäsenenä.
Hän on suorittanut tutkinnon astrofysiikassa Manchesterin yliopistossa ja on toiminut mallina ja televisioesiintyjänä useissa ohjelmissa. Hän alkoi pelata pokeria osallistuttuaan pokerirealityohjelmaan vuonna 2005. Sen jälkeen hänestä tuli useiden pokeriohjelmien vakituinen emäntä.
Katrin Dörre
Juana Katrin Dörre (vuodesta 1992 Dörre-Heinig, s. 6. lokakuuta 1961 Leipzig) on saksalainen kestävyysjuoksija.
Liv Boeree
Boereen toistaiseksi suurin pokeriturnausrahastus on European Poker Tourin Sanremon osakilpailun pääturnauksesta vuodelta 2010. Hän voitti 1 240 pelaajan turnauksen ja 1 250 000 euroa.
Katrin Dörre
1980 hän voitti Itä-Saksan mestaruuden 3 000 metrin juoksussa. Pian sen jälkeen hän alkoi tehtailla Itä-Saksan ennätyksiä maratonilla. Vuonna 1982 hän juoksi Karl-Marx-Stadtissa ajan 2.45.54. Ensimmäisen merkittävän voittonsa hän sai 1984 Osakassa ajalla 2.31.41. 1985 hän voitti yleisurheilun maailmancupissa Hiroshimassa ja euroopancupissa Roomassa. 1987 hän voitti Tokion maratonin.
Soulin olympialaisissa 1988 Dörre sijoittui kolmanneksi, mikä oli ensimmäinen ja tähän mennessä ainoa saksalaisnaisen saavuttama olympiamitali maratonjuoksusta. 1991 MM-kisoissa hän sijoittui myös pronssille. Hän osallistui myös 1992 ja 1996 olympialaisten maratoneille, mutta jäi molemmilla kerroilla niukasti mitaleilta. 1992 hän oli viides ja 1996 neljäs. Vuonna 1999 hän juoksi parhaan aikansa, 2.24.35. Dörre voitti urallaan neljä kertaa Osakan maratonin, kolme kertaa Lontoon ja Frankfurtin maratonit sekä kerran Berliinin, Tokion ja Hampurin maratonit. Hän meni 1992 naimisiin valmentajansa Wolfgang Heinigin kanssa. Dörrellä on tytär nimeltään Katharina.
Bro-Gwened
right|thumb|200px|Bro-Gwenedin sijainti Bretagnessa right|thumb|200px|Bro-Gwenedin lippu Bro-Gwened (gwenedegiksi), Bro-Wened (bretonin yleiskielellä) eli Pays Vannetain (ranskaksi) on yksi Bretagnen historiallisista maakunnista. Se vastaa suunnilleen nykyistä Morbihanin departementtia. Alueella puhutaan bretonin murretta gwenedegiä, joka eroaa huomattavasti muista bretonin nykymurteista.
Sthenelos (Perseuksen poika)
Sthenelos oli kreikkalaisessa mytologiassa Perseuksen ja Andromedan poika.
Stheneloksen isän kuoltua hänen veljistään Alkaios sai hallittavakseen Tirynsin ja Elektryon Mideian ja Mykenen. Amfitryon, Stheneloksen sisarentyttären Alkmenen rakastaja, seurasi isäänsä Alkaiosta Tirynsin hallitsijana, mutta kun tämä surmasi vahingossa Elektryonin, Sthenelos karkotti tämän maanpakoon ja nousi itse Mykenen ja Tirynsin kuninkaaksi.
Sthenelos nai Nikippen, Pelopsin tyttären, joka synnytti hänelle Alkyonen, Medusan ja Eurystheuksen, joka tuli myöhemmin kuuluisaksi Herakleen hänelle suorittamasta kymmenestä urotyöstä. Hyginuksen mukaan Sthenloksen tappoi Hyllos, Herakleen poika.
Hongikon Nuorisoseuran Urheilijat
thumb|180px|Honsun logo Hongikon Nuorisoseuran Urheilijat (HoNsU) on vuonna 1948 perustettu jyväskyläläinen urheiluseura.
Seuran perustaminen
Taulumäellä oli urheilutoimintaa jo ennen HoNsU:n perustamista. Alueen nuoriso kokoontui sunnuntaisin paikalliselle Koskenharjun nurmikentälle pelaamaan jalkapalloa.
HoNsU perustettiin 25. lokakuuta 1948 Jyväskylän pitäjän nuorisoseuran talolla Taulumäellä. Seuran nimeksi tuli nuorisoseuran mukaan ''Jyväskylän pitäjän Nuorisoseuran Urheilijat. S''euraa perustettaessa jalkapallotoiminta oli jo loppunut eikä se tullut mukaan lajivalikoimaan. Sen sijaan alueelle muutti perustamisen aikoihin Pohjanmaalta kotoisin oleva innokas pesäpalloilija Pekka Tamminen, joka laittoi seurassa alkuun pesäpallotoiminnan.
Miesten pesäpallotoiminta
HoNsU:n ensimmäinen virallinen miesten pesäpallo-ottelu pelattiin vuonna 1949 Jokivarren Ryhtiä vastaan. HoNsU hävisi ottelun 14−4. Alkuvuosina toiminnan pääpaino oli juniorijoukkueissa. Seuran ensimmäinen miesten piirinmestaruus tuli 16-vuotiaille vuonna 1950. Vuonna 1952 seura oli kehittynyt niin paljon, että se voitti kaikki poikien piirinmestaruudet. Silloinen 16-vuotiaiden poikien joukkue pääsi SM-tasolla loppuotteluun, jossa Haminan Palloilijat oli kuitenkin yhdellä juoksulla parempi. Joukkueen pohjalta rakennettu edustusjoukkue nousi ensin Suomi-sarjaan vuonna 1953 ja siitä mestaruussarjaan 1956. Kaudella 1957 seura putosi suoraan mestaruussarjasta, mutta joukkue nousi takaisin heti seuraavalla kaudella 1958 ja pelasi ylimmällä sarjatasolla seuraavat 12 kautta. Parhaimmat sijoitukset olivat 3. sijat kausina 1961, 1965 ja 1966. Seuran paras pelaaja oli lukkari Eino Kaakkolahti. Joukkueeseen ei kuitenkaan saatu tarpeeksi uusia nuoria pelaajia, ja vanhempien pelaajien lopetellessa joukkue putosi kaudella 1970 Suomi-sarjaan.
1970-luvulla jyväskyläläisistä miesten pesäpallojoukkueista Kiri ja Lohi menestyivät parhaiten. HoNsU taas pelasi kaudet 1971–1982 vaihtelevalla menestyksellä Suomi- ja Ykkössarjoissa pelaajien tullessa ja mennessä. Myöhemmin urheiluselostajana tunnettu Antero Mertaranta pelasi seurassa kaudella 1981. 1980-luvun alussa seura päätti panostaa pesäpallon edustusjoukkueeseen. Pelaajiksi saatiin muun muassa Ossi Rajala ja kaksi kautta Imatralla pelannut Kirin kasvatti Ismo Jaatinen. Kausi 1982 päättyi loistavasti sarjanousuun ja seurajohto panosti joukkueeseen aiempaa enemmän, mikä varmisti sen, että kaudesta 1983 ei tullut suoraa pudotusta. Uudet pelaajat olivat lukkari Mauri Pyhälahti, Kari Kuusiniemi ja Simo Snellman. Kausi 1984 päättyi Jyväskylän kaksoisvoittoon Kirin voittaessa miesten mestaruuden ja HoNsU:n saadessa hopeamitalin. Sen jälkeen joukkue hajosi ja kausi 1985 päättyi putoamiseen. Kaudella 1986 HoNsU:lla oli nousua ajatellen lupaava joukkue. Nousu jäi kuitenkin haaveeksi. Seura päätti 1990-luvun alussa lopettaa koko pesäpallotoiminnan, koska seura oli myös miesten junioritasolla muutamaa poikkeusta lukuun ottamatta Kirin ja Lohen perässä.
Koripallo
Koripallossa HoNsUn naisten edustusjoukkue on pelannut 13 kautta pääsarjassa. Kaudella 2016−2017 HoNsU pelasi Keskisen alueen 2. divisioonassa. Joukkue koostui pääosin seuran A-tytöistä muutamalla aikuispelaajalla vahvistettuna.
HoNsUn miesten joukkueen kilpatoimintaa pyöritettiin ensin BC Jyväskylä -seurassa HoNsUn nimellä ja vuodesta 2016 alkaen Jyväskylä Basketball Academyn nimellä. Kaudella 2014–2015 HoNsU pelasi Suomen toiseksi korkeimmalla sarjatasolla I-divisioona A:ssa. Miesten pääsarjassa HoNsU on itsenäisenä seurana pelannut yhteensä 12 kautta voittaen kaksi SM-hopeaa ja yhden SM-pronssin. Seuran tunnetuimpia miespelaajia ovat Pekka Markkanen, Jyri Lehtonen, Jouko Heikkinen ja Tommi Lanki.
Palkitut
Etenijäkuningas:
Lyöjäkuningas:
Vuoden lukkari:
Vuoden pesäpalloilija:
Lilia Skala
Lilia Skala (28. marraskuuta 1896 – 18. joulukuuta 1994) oli näyttelijä. Hän syntyi Wienissä, Itävallassa, ja opiskeli Dresdenin teknologian yliopistossa tavoitteenaan pääsy arkkitehdiksi. Hän jätti natsiaikana synnyinmaansa juutalaisen Eric-miehensä ja kahden poikansa kanssa. Perhe muutti ensin Britanniaan, josta se jatkoi pian Yhdysvaltoihin.
Skala asui loppuikänsä Yhdysvalloissa. Hän kuoli Long Islandilla 98-vuotiaana.
Näyttelijänuransa Skala aloitti jo Euroopassa asuessaan. Suurimmat menestyksensä hän kuitenkin saavutti Yhdysvalloissa, jossa hän esiintyi muiden muassa elokuvissa Kedon kukkaset (1963) ja Flashdance (1983). Viimeiseksi elokuvaksi jäi Kunnian miehet (1991). Näyttelijä oli uransa aikana ehdolla Oscarin, Emmyn ja kahden Golden Globen saajaksi.
Skala oli kristillinen tiede–yhteisön jäsen.
HMS Petard (G56)
HMS Petard (viirinumero G56) oli Britannian kuninkaallisen laivaston P-luokan hävittäjä toisessa maailmansodassa.
Ihmisoikeudet Saudi-Arabiassa
Saudi-Arabian ihmisoikeudet ovat kansainvälisten järjestöjen mukaan puutteelliset sananvapauden, oikeudenkäyntien, tuomioiden, pakolaispolitiikan ja naisten oikeuksien suhteen.
YK:n mukaan Saudi-Arabian inhimillisen kehityksen indeksi oli ylempää keskitasoa vuonna 2004. YK:n arviossa Saudi-Arabia oli sijalla 76 arvioidusta 177:stä maasta vuonna 2004. Saudi-Arabian sananvapaudessa, reiluissa tuomioissa, kuolemantuomioissa, pakolaispolitiikassa ja naisten oikeuksissa on parannettavaa. Amnesty Internationalin mukaan tuhansia ihmisiä oli vangittuna ilman oikeudenkäyntiä vuonna 2008.
Saudia-Arabia teki aiempaa tiiviimpää yhteistyötä YK:n kanssa vuonna 2008. Tammikuussa 2008 ilmestyi YK:n ensimmäinen naisten syrjintää arvioiva raportti ja helmikuussa 2008 Saudi-Arabiassa vieraili ensimmäistä kertaa YK:n naisiin kohdistuvaa väkivaltaa ehkäisevä arvioija. Saudi-Arabia on ratifioinut YK:n sopimuksen ehkäistä kaikki naisiin kohdistuva syrjintä (Convention on the Elimination of All Forms of Discrimination against Women CEDAW).
Sananvapaus
Amnesty Internationalin mukaan Saudi-Arabiassa vangittiin vuonna 2008 satoja opposition jäseniä, myös rauhanomaisesta hallituksen kritiikistä.
Naisten syrjintä
Amnesty Internationalin mukaan Saudi-Arabiassa on naisten asema on heikompi miehiin verrattuna perhelaissa ja työllisyysmahdollisuuksissa. Naiset eivät saa matkustaa yksin. Ulkomaalaisten saudinaisten lapset, toisin kuin miesten, eivät saa maan kansalaisuutta. Laki ei turvaa naisia väkivaltaa vastaan riittävästi Amnestyn mukaan. Naisten koulutusoikeuksissa oli parannuksia vuonna 2008, mutta valitukset syrjinnästä, väkivallasta ja uskonnonvapaudesta jatkuvat. Miesten naisten valvontaoikeus rajoittaa mm. naisten omistusoikeuksia ja omaisten perimisoikeuksia, koulutusoikeuksia, työllisyysoikeuksia ja asuinpaikan valintaa. Arabinaiset vetosivat ihmisoikeuspuolustajiin siinä, ettei heitä unohdettaisi jatkossakaan.
Oikeus
Oikeudenkäynnit eivät ole aina riippumattomia ja reiluja. Kuolemantuomioita ja raipaniskuja käytetään rangaistuksena.
Kuolemantuomio
Saudi-Arabia, kuten Irak, Iran ja Jemen, langettaa kuolemantuomioita. Kehityksessä on positiivisia merkkejä siten, että arabimaat, mukaan lukien Saudi-Arabia, eivät vastustaneet YK:n kuolemantuomion lakkautustavoitetta joulukuussa 2008. Kuolemantuomioiden oikeudenkäynnit ovat salaisia eivätkä ne ole reiluja. Vuonna 2008 tapettiin ainakin 102 ihmistä, joista oli 39 ulkomaalaisia. Tuomiot kohdistuvat etenkin köyhiin, siirtotyöläisiin ja naisiin. Täytäntöönpano on julkinen.
Lähteet
هيئة حقوق الإنسان السعودية
Kiintopiste (matematiikka)
thumb|right|Funktio, jolla on kolme kiintopistettä Funktion f(x) kiintopiste on matematiikassa arvo x, jolle pätee f(x) = x. Esimerkiksi jos funktio f on määritelty reaalilukujen joukossa
Graafisesti kiintopiste tarkoittaa sitä, että piste (x, f(x)) on suoralla y = x, toisin sanoen funktion f kuvaajalla on yhteinen piste suoran y = x kanssa. Funktiolla voi olla useitakin kiintopisteitä. Toisaalta kaikilla funktioilla ei ole lainkaan kiintopisteitä. Esimerkiksi jos funktio f on määritelty reaalilukujen joukossa f(x) = x + 1, sillä ei ole kiintopisteitä, koska x ei ole yhtäsuuri kuin x + 1 millään reaaliluvulla x.
Pentti Leino
Pentti Antero Leino (s. 17. huhtikuuta 1942 Oulu) on suomalainen suomen kielen emeritusprofessori, joka teki pääosan työurastaan Helsingin yliopistossa.
Leino tuli ylioppilaaksi Oulun lyseosta (1960). Hän opiskeli Helsingin yliopistossa (FK 1966, FL 1967, FT 1971). Hän väitteli vuonna 1971 folkloristiikkaa käsittelevällä teoksella Strukturaalinen alkusointu suomessa.
Työuransa alkuvuosina hän tutki myös runojen metriikkaa, josta hän kirjoitti teoksen ''Kieli, runo ja mitta. Suomen kielen metriikka'' vuonna 1982. Hänet valittiin 1973 Helsingin yliopiston suomalaisen filologian apulaisprofessoriksi, josta hän siirtyi suomen kielen professoriksi vuonna 1983. Hän jäi professuurista eläkkeelle vuonna 2010. Valtaosa hänen myöhemmästä tutkimuksestaan käsittelee suomen kieliopillisia ja semanttisia piirteitä, ja hän erikoistui kognitiiviseen kielitieteeseen.
Hänen puolisonsa on suomen kielen lehtori, tietokirjailija Pirkko Leino. Heidän lapsiaan ovat muun muassa Unni Leino ja Jaakko Leino.
Joachim Mrugowsky
thumb|right|Joachim Mrugowsky Joachim Mrugowsky (15. elokuuta 1905 Rathenow – 2. kesäkuuta 1948) oli saksalainen natsitohtori, hygienisti, apulaisprofessori, lääketieteen tohtori ja Waffen-SS:n hygieniainstituutin päällikkö. Hän toimi toisen maailmansodan aikana vanhempana hygienistina SS-joukoissa, ja oli arvoltaan SS-eversti. Häntä syytettiin sodan jälkeen lääkärioikeudenkäynnissä. Hänen isänsä kuoli ensimmäisen maailmansodan alussa. Vuonna 1925 Joachim Mrugowsky aloitti luonnon- ja lääketieteenopintonsa Hallessa. Hän päätti opiskelunsa 1930–1931 ja sai molemmista tieteistä tohtorinarvon. Kahden vuoden työharjoittelun jälkeen hänestä tuli assistentti Hallen yliopiston hygieniainstituuttiin. Hänestä tuli avustava professori hygienian alalla Berliinin yliopistoon syyskuussa 1944.
Mrugowsky oli kannattanut natsi-ideologiaa vuodesta 1930 ja hän oli ensin ryhmänjohtajana paikallisessa kansallissosialistisessa opiskelijajärjestössä sekä sittemmin Saksan kansallissosialistisen puolueen puoluejäsen (Nro. 210 049). Vuonna 1931 hän liittyi SS:ään, jossa yleni sekä Waffen-SS:n että SS:n everstiksi.
Vuonna 1940 hän oli fysiatrina SS-divisioona ”Das Reichin” kenttäsairaalassa, ja osallistui natsien sotaretkeen Länsi-Euroopassa. Hän osallistui miltei kaikenlaisiin kokeisiin, joita tehtiin keskitysleirivangeilla. Häntä syytettiin Nürnbergin lääkärioikeudenkäynnissä rikoksista ihmisyyttä vastaan. Mrugowsky tuomittiin kuolemaan elokuussa 1947 ja teloitettiin 2. kesäkuuta 1948.
Encken jako
pienoiskuva|Encken jako Encken jako on 325-km leveä aukko Saturnuksen A-renkaan sisällä. Sen aiheuttaa Saturnuksen kuu Pan, joka kiertää sen sisällä. Vaikka James Edward Keeler löysi sen vuonna 1888, se on nimetty Johann Franz Encken mukaan, koska hän tutki renkaita.
Ihmisoikeudet Britanniassa
Ihmisoikeudet Britanniassa ovat kansainvälisten sopimusten ja kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Laki ihmisoikeuksista (Human Rights Act) on vuodelta 1998.
Vapausoikeudet
Tärkein vapaus on oikeus elämään. Kuolemanrangaistus oli Britanniassa käytössä satojen vuosien ajan. 1500-luvulla se voitiin tuomita muun muassa maanpetoksesta, murhasta, ryöstöstä tai tuhopoltosta. Vuonna 1965 kuolemanrangaoistus rajattiin maanpetokseen, merirosvouteen ja laivaston tuhopolttoon. Vuonna 1999 Britannia liittyi eurooppalaiseen lainsäädäntöön, joka kielsi kuolemanrangaistukset rauhanaikana, ja vuonna 2002 poistui myös sodanaikaisen kuolemanrangaistuksen mahdollisuus.
Pakolaiset
Britannia on ratifioinut kansainväliset vuoden 1951 ja 1967 pakolaissopimukset. Amnesty Internationalin mukaan Britannia palautti vuonna 2008 ihmisiä maihin, joissa heidän turvallisuutta ei voitu taata.
Poliittiset oikeudet
Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.
Ennen vuotta 1918 alle 60% Britannian aikuisista miehistä sai äänestää, naiset eivät lainkaan. Tuon vuoden muutokset toivat äänioikeuden lähes kaikille miehille ja jollekin naisille, mutta vasta 1928 naiset saivat äänestää samoilla ehdoila kuin miehetkin.
Taloudelliset, sosiaaliset ja sivistykselliset oikeudet
Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.
Kaikki lapset ja nuoret iältään 5-16 vuotta pääsevät ilmaiseksi valtion ylläpitämään kouluun. Vanhemmat saavat järjestää lapsensa koulutuksen myös kotona tai jonkun muutn tahon, esimerkiksi uskonnollisen yhteisön ylläpitämässä koulussa. Kotikoulussa oppimisen tasoa valvotaan.
Oikeus tasapuoliseen kohteluun oikeudenkäynnissä
Salailu terrorisminvastaisissa toimissa on johtanut Britanniassa epäreiluihin oikeustoimiin. Britannia ei ole selvittänyt kaikkia vanhoja ihmisoikeuksien rikkomusepäilyjä.